Rusahinili

__NOEDITSECTION__

Rusahinili ( armenavon Ռուսախինիլի ) tiyir ralmawid ke Urartu savsafo gazaxo bak vantenuse sare. Tice folkayenafa venta re yoltkirafa gu Toprakkale tigir, poke Van witafa widava koe Turka.

Radimi surtera va Sarduri II is kovilara va Tushpa inafu kelu gan Tiglath-Pileser III  gindik bak -735 AGJ, Rusahinili gan Rusa I diref gazik zo vegeduyur ise yoltayar.

 Izva va vayareem 
Kruldera ke Urartu wetce izvafo gazaxo isti XIX-eafa decemda zo gruper, radimida taneaf ksudaks va simbakoraf kosuteks gan Van Rock al zo skuyud. Taneafa joxara va Toprakkale debak gan Clayton britanaf ikapermik koe Van is Hormuzd Rassam zo bokayad. Tegira va dopewa banugale videckeyena moe lentefa datca ke kiria karakeyer. Joxara va kosmara va yona vodakirafa muka noveyed, i va tulon roga is gazaf prosil is yunkesa raporafa krexa ikz-. Lobat kosmaks dene British Museum tcila koe London re tigid.

Bak 1898-1899 germanafa rawopafa brinuga gadena gan Lehmann-Haupt moe debak ke Toprakkale kobayar. Jontika muka ( kum moava ok dilgava ok wula vox nelkon iyekot ) kosmayana gan bata brinuga den tcila ke Berlin zo divbureyed neken jontikara koe debak zavzagiyid aze koe Rawopafe Tcilaxe ke Van do yon kosmaks askiyin koe Tushpa re zo divnedid. Benprostelanixa ke Lehmann-Haupt brinuga ton konaka karba zo sanegayad. Lehmann-Haupt C. F., Armenien, Berlin, B. Behr, 1910—1931

Bak 1911-1912 joxarama va Toprakkale gan Orbeli cultimik zo skuyud. Орбели И. А., Предварительный отчёт о командировке в Азиатскую Турцию 1911—1912 // Известия Академии Наук, 1912

Mali tena ke Taneafa Tamavageja kali rekeugal, virutsama ke turkafa ervolia va venta ke Toprakkale kereler nume Rusahinili debak tir merovansan. Турция. Окно в мир. «Эком-Пресс», Москва, 1997 ISBN 5-7759-0025-1

 Dre ke wid 
 Vaneksara va wid gu lava 
Rusa I gazik va zolonafa is birtafa lavackanefa kobavera ta celesafa vaneksara va wid gu lava volmiv skuyur. Tcafa uzda dem konaka oblaxa is toloy narilt kale widava arte 30 km- zo reduyur. Ontine ke uzda tiyir vas 900 m- vamoe Rusahinili. Bate dre va andura va tawaday aname Rusahinili is inkera va matela noveyed. Vaneksara va wid gu lava tiyir vas 2.5 ik 3 m³/v-. Lavafe dre ke Rusa remi mon 2500 tanda kruldeyer, kali 1891 viele kiewagisa enja keni kentarapa ten grivegeduyur. Opik torigid da lavaf vaneksas bolk ke Rusahinili tiyir vegeduks lif gu ref vugarnack. Gunther Garbrecht, The Water Supply System at Tuspa (Urartu) // World Archaeology, Vol. 11, N°3, 1980

Rusahinili, Urartu 270px 270px 300px   

Yambaxa kosmayana koe Rusahinili 275px 200px 300px   

 Vuestexa 

|style="vertical-align: top;"|

Rusahinili
Rusahinili
Rusahinili